Diari Oficial de la Generalitat Valenciana


Sumari del DOGV 8827, del 04-06-2020 (2020/3970)

RESOLUCIÓ de 7 de maig de 2020, del director general d'Esport, per la qual es resol la convocatòria de subvencions destinades a les federacions esportives amb participació com a seleccions de la Comunitat Valenciana en els campionats d'Espanya per a l'any 2020.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8827

Data del DOGV
:   04-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3970


Data del document
:   07-05-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 7 de maig de 2020, del director general d'Esport, per la qual es resol la convocatòria de subvencions destinades a les federacions esportives amb participació com a seleccions de la Comunitat Valenciana en els campionats d'Espanya per a l'any 2020. [2020/3970]  
En compliment del que disposa l'Ordre 62/2016, de 28 de setembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions destinades a les federacions esportives amb participació com a seleccions de la Comunitat Valenciana en els campionats d'Espanya (DOGV 7885, 30.09.2016), aquestes subvencions per a l'any 2020 són convocades per la Resolució de 17 de desembre de 2019, de la Direcció General d'Esport (DOGV 8706, 27.12.19).  
El Decret llei 2/2020, de 3 d'abril, de mesures urgents, en l'àmbit de l'educació, de la cultura i de l'esport, per a pal·liar els efectes de l'emergència sanitària provocada per la Covid-19, estableix en l'article 8.1 que els òrgans concedents de subvencions podran acordar de forma motivada que no constituïsca incompliment a l'efecte de reintegrament o de pèrdua del dret a la subvenció, la falta de compliment total de l'objectiu, de l'activitat, del projecte o la no-adopció completa de les activitats que en van fonamentar la concessió, a conseqüència directa de la suspensió d'activitats culturals i esportives i el tancament dels seus establiments i locals motivat per la declaració de l'estat d'alarma, o de les mesures que s'adopten per a combatre l'alerta sanitària generada per la Covid-19.  
  
A més, l'article 8.2.c del Decret llei 2/2020 estableix que es podrà acordar el finançament de les despeses realitzades per les entitats beneficiàries, encara que no s'hagen assolit, totalment o parcialment, les actuacions objecte de la subvenció, sempre que, com indica l'article 8.3, s'acredite que les depeses en què incórrega l'entitat beneficiària han sigut efectivament suportades per aquesta i que la seua actuació haja tendit inequívocament a la satisfacció dels compromisos objecte de la subvenció.  
La Resolució de 27 d'abril de 2020, del director general d'Esport, dictada en el marc del Reial decret 465/2020, de 17 de març, el qual habilita l'administració per a la gestió administrativa durant la situació de crisi sanitària ocasionada per la Covid-19, estableix la continuació del procediment de convocatòria i atorgament de les subvencions regulades per l'Ordre 62/2016, per ser indispensable per a la protecció de l'interés general, ateses les funcions públiques que les federacions esportives exerceixen per delegació de l'administració esportiva.  
  
En els articles 6 i 7 de l'Ordre 62/2016 s'estableixen els criteris de valoració de les sol·licituds i el procediment de la resolució de concessió, i mitjançant la Resolució de 28 d'abril de 2020, del director general d'Esport, s'han designat els membres de la comissió tècnica d'avaluació.  
Una vegada formalitzats els actes d'instrucció corresponents i elevada la proposta de resolució per la comissió tècnica d'avaluació constituïda a aquest efecte, i en virtut del que disposa la disposició final segona de l'Ordre 62/2016, resolc:  
  
Primer  
Concedir a les federacions esportives de la Comunitat Valenciana que figuren a continuació les subvencions següents, per un import global de dos-cents mil euros (200.000 euros), per la participació com a seleccions de la Comunitat Valenciana en els campionats d'Espanya oficials de l'any 2020:  
  
FEDERACIÓ SUBVENCIÓ  
ACTIVITATS SUBAQUÀTIQUES 6.000 -  
ATLETISME 7.550 -  
BÀDMINTON 2.634 -  
BÀSQUET 5.771 -  
BEISBOL 4.728 -  
BILLAR 3.757 -  
BITLES 2.418 -  
BOXA 4.645 -  
ESCACS 1.618 -  
ESPORT D'ORIENTACIÓ 3.000 -  
ESPORTS DE MUNTANYA I ESCALADA 5.000 -  
ESPORTS ADAPTATS 4.665 -  
ESPORTS DISCAPACITATS INTEL·LECTUALS 5.204 -  
ESQUAIX 1.000 -  
FRONTENIS I PILOTA 7.191 -  
GIMNÀSTICA 3.281 -  
HALTEROFÍLIA 5.141 -  
HANDBOL 6.103 -  
HÍPICA 5.618 -  
HOQUEI 7.911 -  
JUDO I DISCIPLINES ASSOCIADES 6.166 -  
KARATE I DISCIPLINES ASSOCIADES 4.000 -  
LLUITES OLÍMPIQUES 7.000 -  
MOTOCICLISME 1.672 -  
NATACIÓ 5.204 -  
PÀDEL 4.782 -  
PATINATGE 2.094 -  
PESCA 7.191 -  
PETANCA 2.500 -  
PILOTA 5.780 -  
PIRAGÜISME 5.150 -  
REM 5.802 -  
RUGBI 6.876 -  
SALVAMENT i SOCORRISME 4.503 -  
TAEKWONDO 7.200 -  
TENIS 1.977 -  
TENIS DE TAULA 4.692 -  
TIR AMB ARC 3.470 -  
TIR OLÍMPIC 2.200 -  
TRIATLÓ 5.500 -  
VELA 6.067 -  
VOLEIBOL 6.939 -  
  
  
Segon  
Denegar la concessió de subvenció a la Federació de Ciclisme de la Comunitat Valenciana, d'acord amb el punt 7.1 de la convocatòria: la sol·licitud es va presentar fora de termini.  
  
Tercer  
Les entitats beneficiàries hauran de complir les obligacions a què es refereix l'article 9 de l'Ordre 62/2016, per la qual s'aproven les bases reguladores.  
  
Quart  
El termini de presentació de la justificació de les subvencions concedides conclourà el 30 de novembre de 2020.  
La justificació es presentarà per mitjans electrònics, de conformitat amb les indicacions del punt onze de la convocatòria, preferiblement a través de l'adreça d'internet   
http://www.gva.es/va/inicio/procedimientos'id\_proc=19576  
Cinqué  
Es podran justificar despeses realitzades per les federacions esportives, segons el que estableix l'article 8.2.c del Decret llei 2/2020, encara que no s'hagen assolit, totalment o parcialment, les actuacions objecte de la subvenció, que seran despeses subvencionables sempre que, com indica l'article 8.3 d'aquest decret llei, s'acredite que han sigut efectivament suportades per aquelles i que la seua actuació ha tendit inequívocament a la satisfacció dels compromisos objecte de la subvenció.  
  
  
Sisé  
Autoritzar i disposar els fons a favor de totes i cada una de les entitats beneficiàries que figuren en l'apartat primer i per les quantitats que s'hi indiquen, amb càrrec a l'aplicació pressupostària 87.81.48.418.40, línia S8142000, capítol IV, dels pressupostos de la Generalitat per a 2020.  
  
Seté  
Publicar en el Diari Oficial de la Generalitat Valenciana aquesta resolució de conformitat amb el punt dotze de la resolució de convocatòria d'aquestes subvencions.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar potestativament un recurs de reposició, o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Cultura i Esport en el termini d'un mes a comptar a partir de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant del Tribunal Superior de Justícia de la Comunitat Valenciana en el termini de dos mesos a comptar a partir de l'endemà de la publicació d'aquesta resolució en el Diari Oficial de la Generalitat Valenciana.  
  
València, 7 de maig de 2020.- El director general d'Esport: Josep Miquel Moya Torres.